Google Pay spredes til yderligere 29 danske banker

Google Pay kom til Danmark i oktober sidste år, da Nordea og Jyske Bank inviterede det mobile betalingssystem indenfor. Men nu er yderligere 29 danske banker og pengeinstitutter kommet med i samarbejdet. Det er resultatet af en fælles indsats blandt medlemmerne af BOKIS-samarbejdet, der består af 57 større og mindre pengeinstitutter.

Ud over Google Pay, vil bankernes kunder også kunne betale via de mere perifære Garmin Pay og Fitbit Pay.

– Vi ser en stigende efterspørgsel og interesse for de nye betalingsformer, der ikke kræver, at man skal have tegnebog og betalingskort frem. Vi er derfor meget tilfredse med i dag at kunne tilbyde Google Pay til kunder med Android-telefoner, men også betaling med sportsure, der understøtter Garmin Pay og Fitbit Pay. Hermed udvider vi paletten af betalingsløsninger, så kunderne i højere grad kan vælge netop den løsning, der passer dem bedst”, siger Jan Kondrup, der er direktør i BOKIS, i en pressemeddelelse.

Google Pay, Garmin Pay og Fitbit Pay kan bruges i Danmark og udlandet i betalingsterminaler, der modtager kontaktløse betalinger. Det er muligt at benytte Mastercard, Visa og Visa-siden af Visa/Dankort i betalingsløsningerne.

Disse pengeinstitutter kommer med Google Pay, Garmin Pay og Fitbit Pay:

BankNordic
Basisbank
Betri
Borbjerg Sparekasse
Broager Sparekasse
Dragsholm Sparekasse
Dronninglund Sparekasse
Fanø Sparekasse
Folkesparekassen
Frøs Sparekasse
Jutlander Bank
Klim Sparekasse
Langå Sparekasse
Lån & Spar Bank
Middelfart Sparekasse
Nordoya Sparikassi
Rise-Flemløse Sparekasse
Rønde Sparekasse
Sparekassen Balling
Sparekassen Bredebro
Sparekassen Den Lille Bikube
Sparekassen Djursland
Sparekassen for Nørre Nebel og Omegn
Sparekassen Kronjylland
Sparekassen Thy
Sparekassen Vendsyssel
Stadil Sparekasse
Sønderhå-Hørsted Sparekasse
Suduroyar Sparikassi

Google Pay spredes til yderligere 29 danske banker